Lav et referat af nedenstående tekst:

Tekst:
- Min vigtigste helligdag er Hitlers fødselsdag. Jøderne skal udryddes. Sådan lød en bemærkning i weekenden fra en gæst på Café Buddha i Aalborg, hvilket faldt byrådspolitikeren Per Clausen (EL) for brystet og som gjorde, at han forlod værtshuset omgående. Senere fik det også rådmanden for Klima og Miljø i Aalborg Kommune til tasterne på Facebook. Opslaget har fået massevis af likes og flere end 100 kommentarer. Politikeren skriver blandt andet: - Jeg gik hjem og lovede mig selv, at jeg aldrig kommer steder, hvor man accepterer den slags udsagn. Særligt de ord har fået flere til at kritisere opslaget, fordi de mener, at Per Clausen tager Café Buddha til indtægt for en enkelt bodega-gæsts kommentar. Her et par dage efter episoden ærgrer indehaveren af værtshuset sig også over byrådspolitikerens opslag. - Jeg synes, det er forkert, at han ikke har taget fat i os, fordi vi bliver hængt ud. Jeg har undersøgt sagen, og det der blev sagt var en dårlig joke, som jeg ikke forstår, hvorfor vi bliver trukket ind i, siger Mette Bovtrup. Mette Bovtrup fortæller videre til TV2 Nord, at Per Clausen ikke har kontaktet stedet efter episoden. Erkender fejl TV2 Nord har kontaktet Per Clausen, der i første omgang ikke ønskede at kommentere yderligere på sagen. Han skriver dog i en besked, at det var en fejl, han ikke kontaktede Cafe Buddha og fortæller, at opslaget var skrevet, fordi han var chokeret over hændelsen. Det tidligere folketingsmedlem har også lavet endnu et Facebook-opslag, hvor ordlyden er lidt en anden end i første omgang. - Flere har påpeget, at det er urimeligt at dømme et værtshus på grund af én uheldig episode, som én person står bag. Det er jeg enig i, så på den baggrund vil jeg præcisere, at jeg ikke ønsker at boykotte nogen eller opfordrer andre til at gøre det, lyder det. Byrådspolitikeren skriver desuden følgende i en kommentar til en Facebook-bruger: - Så er sagen håndteret. Jeg har lavet et opslag, hvor jeg siger, at det var en fejl at dømme værtshuset for én mands handlinger. Det beklager jeg gerne. Indehaveren af Cafe Buddha Mette Bovtrup fortæller til TV2 Nord, at hun selv har i sinde at ringe til Per Clausen for at cleare situationen.

Referat:
Kommentaren fik Per Clausen (EL) til at forlade værtshuset.